Source: https://www.zakonypreludi.sk/zz/1962-87
Timestamp: 2020-04-10 10:12:33+00:00
Document Index: 11953448

Matched Legal Cases: ['§ 3', '§ 17', '§ 25', '§ 45', '§ 25', '§ 35']

87/1962 Zb. Vládne nariadenie o pedagogických inštitútoch | Aktuálne znenie
Nariadenie vlády č. 87/1962 Zb.Vládne nariadenie o pedagogických inštitútoch
Platnosť od 05.09.1962 do31.08.1964
Účinnosť od 01.09.1962 do31.08.1964
Zrušený 166/1964 Zb.
Aktuálne znenie 01.09.1962 - 31.08.1964
z 30. augusta 1962
Vláda Československej socialistickej republiky nariaďuje podľa § 3, § 17 ods. 1, § 25 ods. 3 zákona č. 58/1950 Zb. o vysokých školách v znení zákona č. 46/1956 Zb. a podľa § 45 ods. 1 zákona č. 65/1960 Zb. o národných výboroch:
(1) Pedagogické inštitúty sú vysokými školami. Vzdelávajú sa na nich učitelia pre školy poskytujúce základné všeobecné vzdelanie.
(2) Pedagogické inštitúty spravuje a riadi minister školstva a kultúry.
Pedagogické inštitúty sú v Prahe, v Brandýse nad Labem, v Českých Budějoviciach, v Plzni, v Karlových Varoch, v Ústí nad Labem, v Liberci, v Hradci Králové, v Pardubiciach, v Jihlave, v Brne, v Gottwaldove, v Olomouci, v Ostrave, v Trnave, v Nitre, v Banskej Bystrici, v Martine, v Košiciach a v Prešove.
Bezprostrednú správu pedagogického inštitútu obstaráva riaditeľstvo, ktoré je súčasne osobným úradom zamestnancov inštitútu.
Na pedagogických inštitútoch pôsobia popri učiteľoch uvedených v § 25 ods. 1 zákona č. 58/1950 Zb. o vysokých školách v znení zákona č. 46/1956 Zb. aj ďalší učitelia.
(1) Vládne nariadenie č. 57/1959 Zb. o pedagogických inštitútoch sa zrušuje.
(2) Tak isto sa zrušuje ustanovenie § 35 ods. 5 vládneho nariadenia č. 71/1960 Zb. o rozšírení právomoci a zodpovednosti národných výborov a o usporiadaní a činnosti ich orgánov, pokiaľ riadenie pedagogických inštitútov zverilo krajským národným výborom.
Toto vládne nariadenie nadobúda účinnosť 1. septembrom 1962.